**ОКВИР ЗА ПРАЋЕЊЕ РАДА КОЛЕГА ЈЕДНАКИХ ПО ОБРАЗОВАЊУ И ПОЗИЦИЈИ**

**ДЕО I.8 КОДЕКС ПОНАШАЊА** **ОСОБА ЗАДУЖЕНИХ ЗА ПРАЋЕЊЕ**

Oд особа задужених за праћење рада колега једнаких по образовању и позицији очекује се да одржавају висок ниво професионалних стандарда у свом раду. Овакав ниво стандарда обезбеђује се кроз *Кодекс понашања* особа задужених за праћење. Ове особе дужне су да поступају правично према особљу установе у стручном образовању, остваре сарадњу и задобију поверење оних чији рад прате и процењују, и постарају се да праћење буде корисно особљу домаћина.

Од особа задужених за праћење очекује се да:

* објективно вреднују и буду непристрасни
* нису повезани са установом у стручном образовању на начин који би могао утицати на њихову објективност (нпр. главна особа задужена за праћење не треба да ради у установи домаћину)
* извештавају искрено и поштено
* њихови закључци буду тачни и засновани на чврстим доказима
* јасно и искрено пренесу своје закључке
* буду отворени, да њихов рад буде транспарентан и да редовно дају повратне информације
* кад год је могуће обавесте више руководиоце о проблемима који се јављају и о закључцима до којих су дошли
* свој посао обављају са интегритетом
* се према свима односе љубазно и саосећајно
* ураде све како би умањили стрес код особа обухваћених праћењем рада колега једнаких по образовању и позицији
* раде у најбољем интересу и за добробит особа чији рад прате и вреднују
* одржавају сврсисходан и продуктиван дијалог са особама чији рад прате и вреднују
* се држе приниципа једнаких шанси
* поштују поверљивост информација
* поштују анонимност појединаца
* буду у потпуности спремни за праћење које спроводе
* сведу на разумну меру захтеве за информацијама и материјалима.

Праћење рада колега једнаких по образовању и позицији требало би спроводити професионално како би се обезбедила потпуна сарадња са установом у стручном образовању, стекло поверење у рад и закључке, дао вредан допринос унапређењу квалитета рада. Да би се ово постигло, особе задужене за праћење морају се придржавати највиших професионалних стандарда које поставља Кодекс понашања. Главне особе задужене за праћење дужне су да обезбеде придржавање Кодексу од стране свих учесника праћења рада колега једнаких по образовању и позицији.